[{"text_idx": "#000010", "text": "Ja lo\u0303puks. Mis saab siis, kui just Meikari toetajad seni erinevatele parteidele nii oma kui vo\u0303o\u0303ra raha annetanute seas hakkavad massiliselt nii oma erakondadelt kui ERJK-lt taotlema oma endise vo\u0303i tulevase annetuse suunamist samuti heategevusse...Millele ma kutsuks neid ka u\u0308les. Kaua neid parteisid ikka nuumata. Rahapaigutuseks on ka paremaid kohti..."}, {"text_idx": "#000011", "text": "Ettepanek: U\u0308hitame Riigikogu ja KOV valimised..."}, {"text_idx": "#000012", "text": "...et siis aastal 2013 koos KOV valimistega toimuks ka Riigikogu valimised ning asi ja\u0308tkuks samamoodi sellesama, praegu fikseeritud neljaaastase tsu\u0308kliga."}, {"text_idx": "#000022", "text": "Leedu parlamendivalimistel on u\u0308llatuslikult (vo\u0303itu ennustati hoopis pehmematele sotsidele) ja veel u\u0308snagi suurelt vo\u0303itmas Leedu To\u0308o\u0308partei. Teatud, ilmselt just sellist valimisedu tinginud olulistes asjades meie keski analoog. Nagu keski meil, pu\u0308u\u0308ti sealset To\u0308o\u0308parteid igati marginaliseerida Venemaa ka\u0308epikendusena, kasutades selle saavutamiseks a\u0308ra o\u0303iguskaitseorganeid. Kusjuures seni oli ju vo\u0303im Leedus meie vo\u0303imuparteide analoogide ka\u0308es, kes muuseas on majandusku\u0308simustes isegi paremini hakkama saanud kui meie IRL-reform. Kusjuures Leedus on venekeelseid valijaid, kelle kaotamisega oli selle venevastasuse o\u0303hutamisega riskitud, proportsionaalselt tunduvalt va\u0308hem kui meil. To\u0308o\u0308partei edu ta\u0308hendab ainult seda, et just leedu valijad ha\u0308a\u0308letasid (ilmselt siis paljus protestiks) venevastasuse o\u0303hutamise poliitika vastu. Samast ooperist on ka omal ajal venemeelsuse ajenditel presidendiametist tagandatud Paksase partei suur kaasedu."}, {"text_idx": "#000023", "text": "Sama saab toimuma meie vo\u0303imuparteide poolt aetava poliitika ja\u0308tkudes ja\u0308rgmistel parlamendivalimistel ka meil Eestis. Kesk vo\u0303tab peale vene ha\u0308a\u0308lte ka hulgaliselt eestlaste protestiha\u0308a\u0308li, tuleb praktiliselt ainuvo\u0303imule ja teeb loomulikult Edgarist (mitte Siimust...) meie ja\u0308rgmise presidendi..."}, {"text_idx": "#000024", "text": "Kui Gruusia valimistel toimunu oli vaid ku\u0308lm dus\u030cs\u030c, halb enne, hoiatus meie vo\u0303imupoliitikutele ja nende aetavale vo\u0303imupoliitikale, siis Leedus toimunu na\u0308itab senisel poliitilisel kursil liikunud vo\u0303imulaeva paratamatut uppumist. Millega kaasneb Resormierakonna kiire langus ja saab isegi vo\u0303imalikuks selle ta\u0308ielik ha\u0308a\u0308bumine. Pa\u0308a\u0308staks vaid kiire vo\u0303imu jagamine keskerakonnaga, veel parem mo\u0303lema opositsioonierakonnaga- nii keski kui sotsidega. See oleks mu soovitus va\u0308rskele koduerakonnale..."}, {"text_idx": "#000030", "text": "et aga samas pole ka to\u0303siseltvo\u0303etavat vo\u0303imalikku erakonnava\u0308list alternatiivi erakondadele, erakonnademokraatiale. Ei ole seda ei otsedemokraatiast, ei kodanikuu\u0308hiskonnast. Juba sellel lihtsal po\u0303hjusel, et valdav osa aktiivselt u\u0308hiskonnaelus kaasa ra\u0308a\u0308kida soovivast osast elanikkonnast on formaalselt vo\u0303i siis mitteformaalselt kuidagi juba seotud olemasoleva erakondliku struktuuriga. Ehk siis polegi teist teed, kui pu\u0308u\u0308da muuta olemasolevaid erakondi seestpoolt;"}, {"text_idx": "#000060", "text": "Esmapilgul arusaamatu intsident, kus Su\u0308u\u0308ria poolelt eksikombel? lendu lastud suurtu\u0308kimu\u0308rsud (teistel andmetel raketid) tabasid Tu\u0308rgi linna ja tapsid 2 naist ning 3 last, vo\u0303ib osutuda ettekavatsetud provokatsiooniks konflikti eskaleerumiseks ja suunamiseks niidito\u0303mbajate soovitud rajale. Kuidagi kiirelt Su\u0308u\u0308ria tunnistas ja vabandas, kuidagi kiirelt andis Tu\u0308rgi parlament Tu\u0308rgi so\u0303java\u0308ele rohelise tee operatsioonideks naaberriigi territooriumil ja\u0308rgneva aasta jooksul. Veel ha\u0308mmastavam on ka muidu seni Su\u0308u\u0308ria ku\u0308simuses suht hambutu olnud U\u0308RO Julgeolekuno\u0303ukogu kiire reaktsioon Su\u0308u\u0308ria hukkamo\u0303istmisel ja veel Venemaa poolne vetopanekust loobumine... Tasub meelde tuletada, et La\u0308a\u0308ne sekkumine Liibu\u0308as sai siiski vo\u0303imalikuks ainult ta\u0308nu sellele, et Venemaa tollane president Medvedjev andis oma diplomaatidele korralduse vetost hoiduda. Tollane peaminister ja praegune president Putin aga sellega ei tollal ega praegu va\u0308ga rahul polnud ja seepa\u0308rast on pigem to\u0303ena\u0308oline et see praegune Venemaa ka\u0308ik (vetost loobumine) on koosko\u0303lastatud Su\u0308u\u0308ria presidendi Assadiga ehk ka Su\u0308u\u0308ria on asjast (Tu\u0308rgi vo\u0303imalikust sekkumisest) kuidagi huvitatud..."}, {"text_idx": "#000062", "text": "Tundub kangesti sedamoodi, et Assad, olles sisuliselt praeguseks juba kaotanud riigi kirdeosa seal elavatele kurdidele ja olles suht lootusetus seisus perspektiivis nende alade tagasivo\u0303itmiseks, on otsustanud ahvatleda kurdide suhtes allergilise Tu\u0308rgi okupeerima oma kirdeprovintse..."}, {"text_idx": "#000063", "text": "On ta\u0308iesti selge, et ilma va\u0308lise sekkumiseta saaksid koduso\u0303ja ka\u0308igus laguneva riigi kirdeosa kurdid omale va\u0308hemalt mingi autonoomia (nagu praegu Iraagis) ja (kasvo\u0303i) va\u0308ikese perspektiivi omaenda riigiks koos Iraagi kurdidega. Mis ei meeldiks loomulikult ei Tu\u0308rgile ega Iraanile."}, {"text_idx": "#000064", "text": "Venemaa huvi on muidugi hoida oma positsioone La\u0308a\u0308ne \u2013Su\u0308u\u0308rias (mereva\u0308ebaasi Tartuses) ja kurdid neid ses mo\u0303ttes ei huvita. Ku\u0308ll oleks nad murelikud vo\u0303imaliku Iraani positsioonide no\u0303rgenemise pa\u0308rast regioonis, sest Iraani no\u0303rgenemine vo\u0303tab pinged ja sellega seotud naftahinnad alla. Kurdide tugevnemine ja vo\u0303imalik omariiklus oleks aga ka tegur Iraani keskvo\u0303imu no\u0303rgenemisel."}, {"text_idx": "#000065", "text": "Na\u0308is, kas Tu\u0308rgi neelab konksu alla. Pakuks, et mitte. Erdogan paistab ettevaatlik ja tasakaalukas mees olevat..."}, {"text_idx": "#000072", "text": "Teatavasti saadakse meil kodanikuks su\u0308nniga. Kodanikuks olemisega ka\u0308ivad koos ka kodanikuo\u0303igused, nende hulgas o\u0303igus valida ja saada valituks. See o\u0303igus on teovo\u0303imetutel (lastel ja na\u0308iteks osadel eeskoste all olevatel seniilsetel vanemaealistel) ning u\u0308hiskonna vastu eksinud vangidel piiratud vo\u0303i peatatud, mitte et see o\u0303igus oleks neilt a\u0308ra vo\u0303etud vo\u0303i et neil seda o\u0303igust u\u0308ldse ei ole."}, {"text_idx": "#000074", "text": "Tuleks lubada ka selleks ise soovi avaldavatel noorukitel asuda oma valimiso\u0303igust ta\u0308itma na\u0308iteks 14 aasta vanuselt kohalikel ja 16 aasta vanuselt u\u0308leriigilistel valimistel."}, {"text_idx": "#000096", "text": "Arvan, et selle ka\u0308igu peamine po\u0303hjus on siiski see, et kindlustada nii olemasolevate kui la\u0308hiajal ka\u0308ikuminevate nii riigi- kui eraka\u0308tes olevate o\u0303litootmisvo\u0303imsuste maksimaalne kasumlikkus. Seda sellega, et teha poliitikute jaoks maksimaalselt keerukaks nii po\u0303levkivi hinna to\u0303stmine kui ka o\u0303litootmise eraldi maksustamise. On ju selge, et ainult po\u0303levkivist elektri tootmise korral toob po\u0303levkivi hinnato\u0303us koheselt kaasa ka elektri hinna to\u0303usu. Kuna aga meie \u201ckorras rahandusega riigi\u201d riigieelarve ripub Liive juhitava ettevo\u0303tte kasumiosa nisa otsas, on ka seda kasumit va\u0308hendav o\u0303litootmise spetsiaalmaksustamine poliitiliselt va\u0308ga tundlik teema."}, {"text_idx": "#000097", "text": "Jama on selles, et riigi, rahva ja selle riigi ja rahva teenistuses oleva Liive huvides peaks olema u\u0308ldrahvaliku taastumatu ressursi, po\u0303levkivi, heaperemehelik kasutamine. Heaperemehelik ta\u0308hendabki seda, et seda ressurssi kasutatakse peremehe, rahva huvides...Praegu aga, odava po\u0303levkivi ja ko\u0303rgete naftahindade to\u0303ttu u\u0308lirentaabli po\u0303levkivio\u0303li tootmise maksustamata ja\u0308tmise tingimustes la\u0308hevad u\u0308likasumid vaid kitsa ringi kodukootud \u201co\u0303likuningate\u201d kaukasse..."}, {"text_idx": "#000099", "text": "Selle kristalliseerunud to\u0303demuse valguses tekib muidugi ku\u0308simusi: mis vo\u0303i kelle asja see Partsi ja Heleniuse upitatud Taskila \u201cEesti O\u0303hu\u201d eesotsas ajab? Eks vist ikka \u201cFinnair\u201d\u2019i asja. On ju nii \u201cAir Baltic\u201d kui \u201cFinnair\u201d juba geograafiast tulenevalt loomulikud konkurendid Euroopa ja Aasia vahelise lennutransiidi teenendamisel. Samas nad saavad turu jagamisega suht kenasti hakkama: Finnairile ja\u0308a\u0308vad u\u0308le pooluse toimuvad lennud Aasia kaugematesse sihtpunktidesse (na\u0308iteks Tokio) ja \u201cAir Balticule\u201d rohkem endise NSVL Aasia osa lo\u0303unaosariigid. Iseseisvale \u201cEesti O\u0303hule\u201d sellises a\u0308rilis-geopoliitilises kontekstis to\u0303epoolest kohta pole."}, {"text_idx": "#000113", "text": "Ja nu\u0308u\u0308d see mees tanki roniski ja lahingusse so\u0308o\u0308stis...viimset vo\u0303itlust olemasoleva poliitilise su\u0308steemi sa\u0308ilitamiseks, olemasoleva poliitilise tegutsemise raamistiku, isegi poliitkultuurilise paradigma, pu\u0308simise huvides..."}, {"text_idx": "#000127", "text": "1. Erakondi rahastatakse edaspidigi liikmemaksudest, eraisikute annetustest ja riigieelarvest"}, {"text_idx": "#000130", "text": "4. Lubatud on nii isikustatud kui ka anonu\u0308u\u0308msed annetused kuni kehtestatud u\u0308lempiirini, na\u0308iteks 1000 eurot aastas"}, {"text_idx": "#000131", "text": "5. Riigieelarvelised vahendid eraldatakse vastavalt saavutatud RK valimistulemustele, na\u0308iteks iga erakonnale antud ha\u0308a\u0308l toob ja\u0308rgneva nelja aasta jooksul igal aastal erakonna arvele 5 eurot"}, {"text_idx": "#000132", "text": "Tulemus: riigieelarve kulu kuskil 3milj eurot aastas, millest praegu parlamendis esindatud suurparteidele langeb ca 500000 per ka\u0308rss ja paariprotsendilise toetusega RK va\u0308ljaja\u0308a\u0308nud va\u0308ikeparteile ca 50 000"}, {"text_idx": "#000143", "text": "Seegi on teada, et olukorda, \u201cta\u0308nu\u201d vo\u0303imu usurpeerinud parteiladvikute tegevusele seadusandluse \u201ckorrastamisel\u201d oma vo\u0303imu sa\u0308ilitamise huvides, on kehtivate seaduste raames muuta va\u0308gagi keeruline. Ja\u0308a\u0308ks u\u0308le vene tu\u0308u\u0308pi \u201cvalged\u201d ta\u0308navaprotestid a la ACTA \u2013vastased tinamu\u0308tsid, aga siinmail pole enam vist kodutanumaile ja\u0308a\u0308nud selliseid potentsiaalseid rahvaliidreid, kes piisaval, kriitilisel hulgal masse enda ja\u0308rel rahumeelselt ta\u0308navatele veaks."}, {"text_idx": "#000148", "text": "Mulle, ja ma olen selle u\u0308le natuke isegi mo\u0303elnud, tundub olema perspektiivi ettepanekul, et ja\u0308rgmistel kohalikel valimistel lepiksid kohalikud aktiivsed inimesed, parteilased ja mitteparteilased, omavahel kokku selles, et valimistele minnakse ko\u0303ik koos, ainult u\u0308he, mitteparteilise valimisliidu nimekirjaga. See on ta\u0308iesti koosko\u0303las kehtiva valimisseadusega ja tulemuseks oleks kohapealse vo\u0303imu u\u0308leminek konkreetsetele, suurimat valijate toetust omavatele inimestele nende konkreetse vastutuse tingimustes. Kui see konkreetne inimene ongi juhtumisi mingi parteilane, va\u0308heneb oluliselt tema parteiline vastutus ja sellest tulenevalt ka mingi partei vo\u0303imekus kohalikke protsesse va\u0308a\u0308ralt, grupihuvides, mo\u0303jutada."}]